Anno ab incarnatione Domini nostri Jesu Christi millesimo octuagesimo septimo, undecimo die mensis januarii, indictione decima. Monasterio Sancti Petri, quod est constructum in loco ubi dicitur Clugnedo, nos Ubertus, et Albertus, et Lanfrancus, et Obizo, comites, germani filii quondam Ottonis, item comitis, qui professi sumus nos, ex nationem nostram, lege vivere Salica, presens presentibus diximus, promittimus, et obligamus nos, qui supra germani, una cum nostris eredibus ac proeredibus, a parte ipsius monasterii aut cui pars ipsius monasterii dederit, ut amodo ullo unquam in tempore non abeamus licentiam nec potestatem per ullumvis ingenium, ullamque occasionem que fieri potest, agere, nec causare nominative de casis et omnibus rebus mobilibus et inmobilibus seu familiis, que ex parte Widonis comitis advenerunt a parte ipsius monasterii, dicendum quod nobis exinde aliquid pertinere debeat; set omni tempore exinde taciti et contenti permaneamus. Quod si amodo aliquando tempore, nos, qui supra germanis, nostrisque eredibus ac proeredibus vel a nobis descendentibus, a parte ipsius monasterii, aut cui pars monasterii dederit, de predictis casis et rebus agere aut causare vel removere presumserimus, per nos aut per nostras submissa personas, et taciti et contenti exinde omni tempore non permanserimus, vel si aparuerit ullum datum, aut factum, vel scriptum, quod nos exinde in alia parte fecissemus, et claruerit, excepto si episcopus Novariensis æcclesie de istis rebus per placitum aquisierit aliquid a parte ejusdem episcopatus, tunc componamus, nos, qui supra Ubertus et Albertus et Lanfrancus et Obizo, nostrique eredes ac proeredes, vel nostris descendentibus, a parte ipsius monasterii, aut cui pars ipsius monasterii dederit jam dictas casas et res in duplum, sicut pro tempore fuerint meliorate aut valuerint, sub exstimatione in consimilibus locis; et insuper pena stipulationis nomine, que est multa, auro optimo ulceas quinquaginta, argenti pondera centum, et in eo tenore, ut supra, vel quidem, et ad anc confirmandam cartam promissionis accepimus a parte ipsius monasterii per missum ejus, Stephanum monachum, mulam unam, ut est nostra promissio, sicut supra, vel a parte ipsius monasterii, aut cui pars ipsius monasterii dederit, cum omnibus districtis, pro mercede anime nostre; firma et stabilis permaneat et bergamenam cum atramentario a terra elevavimus, pagina Petri, notarii sacri palacii, tradidit et scribere rogatus, in qua subter confirmavit, testibusque obtulit roborandam. Actum in loco Foris prope ubi dicitur Roca, feliciter. Signum manuum istorum germanorum, qui anc promissionem fieri rogaverunt, ut supra. Signum manuum Anselmi et Uberti et Imberti, testium. Signum manuum Umberti et Lanfranchi et Mainfredi et Mascari, testium.